alexandrainst/scandi-wiki huggingface dataset:
Nicole Scherzinger

Nicole Prescovia Elikolani Valiente Scherzinger (født 29. juni 1978 i Honolulu), også kjent som Nicole Kea, er en amerikansk sangerinne, danser og sangskriver, mest kjent som forsanger for The Pussycat Dolls.

Liv og virke

Bakgrunn
Nicole Scherzinger ble født på Hawaii med en hawaiisk/ukrainsk mor og en filippinsk far, men er oppvokst i Louisville, Kentucky med sin stefar Gary, mor Rosemary, samt søsteren Ke'ala.

Karriere
I 2001 deltok hun i jentegruppen Eden's Crush i den første sesong av Popstars på amerikansk tv. Gruppen fikk en hit samme år med singelen Get Over Yourself, som nådde topp 5 på de amerikanske salgshitlister. Gruppen ble senere oppløst etter en rekke problemer hos plateselskapet.

Senere hadde hun en rekke soloopptredender under kunstnernavnet «Nicole Kea». I den forbindelse deltok hun på soundtracket til filmen 50 First Dates (2003).

I juni måned samme år ble hun med i burleskgruppen Pussycat Dolls, som skulle relanseres som en popgruppe. Nicole ble tildelt tittelen som frontfigur, og gruppen hadde stor suksess med deres debutalbum PCD Med denne gruppa fikk hun selv og de andre deltakerne stor suksess både hjemme i USA og i utlandet – heriblant Europa.

Hennes første soloalbum, Her Name Is Nicole, var ment å komme ut i 2007, men har nå blitt utsatt til våren 2009. Det ble sluppet ut to offisielle singler: «Whatever U Like» og «Baby Love». 

I 2012 var hun aktuell i filmen Men in Black 3.

Referanser

Eksterne lenker 
 
 
 
 

Sangere fra USA
Dansere fra USA
Personer fra USA av filippinsk opphav
Personer fra USA av ukrainsk opphav
Personer fra Honolulu
Personer fra Louisville
Office of Strategic Services

Office of Strategic Services (OSS) var en amerikansk etterretningsorganisasjon under andre verdenskrig. Det var forløperen til Central Intelligence Agency.

Før opprettelsen av OSS ble amerikansk etterretning utført på ad hoc basis av vidt forskjellige deler av regjeringsapparatet uten noen overordnet kontroll. For eksempel hadde marinen og hæren separate kodeknekkeravdelinger, som ikke bare rivaliserte, men nektet også å dele viktige gjennombrudd. OSS var involvert i flere hemmelige operasjoner i Norge og Sverige under krigen. Sepalsoperasjonen og Operasjon Rype var noen av disse. OSS ble oppløst høsten 1945 og etterfulgt av CIA i 1947.

Litteratur 
 Tore Pryser USAs hemmelige agenter, 2010 ISBN 9788215015866
 Frode Lindgjerdet Kampen om Nordlandsbanen 1944–45, Ares Forlag, 2016 ISBN 9788292938508

Eksterne lenker 
 
 The OSS Society
 En samling OSS lenker
 Bok om Sepalsoperasjonen 
 OSS hos Store norske leksikon
 Operasjon Rype
 OSS Gjefsjøen

USAs etterretning
USAs føderale myndigheter
Andre verdenskrig
Claus Frimann Clasen

Claus Frimann Dahl Clasen, bedre kjent som Lyktemanden (født 7. juli 1894 i Kristiania, død 29. mars 1970 i Oslo var visedikter, underholder og moromann i radioens barndom.

Av yrke var han assurandør, var ansatt i Storebrand, men stiftet senere sin egen assuranseforretning. 

Da Kringkastningsselskapet A/S begynte sine sendinger fra Telegrafbygningen i Oslo 1925, ble Lyktemannen Norges første moromann i radio hvor han hadde sine ukentlige programmer på en halv time. Frimann Clasen skrev også en mengde revyviser under sitt pseudonym, Lyktemanden.

Lyktemandens ukerevy fortsatte også etter at NRK overtok all kringkasting 1933, og gikk helt frem til 1940 og innholdet vekslet mellom monologer og satiriske og humoristiske viser om aktuelle begivenheter. Den gang som nå var parodier på andre radioprogrammer, f.eks. værvarsling, landbruksnytt og fotballreportasjer, noe som slo an.

Frimann Clasen var meget produktiv, han skrev 3 000 viser for radio fra 1925 til 1940. I tillegg skrev han store mengder reklameviser, revyviser og slagertekster, og 1947 anslo han sin totale produksjon til minst 10 000 viser, vers og leilighetsdikt. 

Av hans dikt og sanger er han i dag mest kjent som opphavsmannen til Lykkeliten, en sang han skrev da hans sønn Tom Frimann Clasen ble født, 19. mai 1927. Han var også far til sportskommentatoren Paal Clasen.

Referanser

Eksterne lenker 
 Om Lyktemanden hos MICs nettavis
 Teksten til Lykkeliten

Norske komikere
Norske humorister
Norske assurandører
Personer fra Oslo
Nortel

Nortel Networks Corp. (eller: Nortel)  var en kanadisk produsent av telekommunikasjonsutstyr, grunnlagt i 1895. Det sprang ut av Bell Telephone Company of Canada. På sitt største hadde selskapet en markedsverdi på 250 mrd USD, og 95,000 ansatte. Selskapet søkte om konkursbeskyttelse 14. januar 2009, og dets verdier og aktiva har etter dette blitt solgt.

Eksterne lenker 
 
 LG-Nortel JV
 Innovative Communications Alliance (Nortel – Microsoft)
 Commons Avaya

Canadiske selskaper
Produsenter av telekommunikasjonsutstyr
Toronto
Selskaper etablert i 1895
Selskaper opphørt i 2013
1895 i Nord-Amerika
2013 i Canada
Tromsøysundet

Tromsøysundet er et 11 km langt sund i Tromsø kommune. Sundet skiller Tromsøya fra fastlandssiden av Tromsø by. Bredden er 3 km lengst i nord, og smalner inn til rundt 600 meter mellom Tromsø sentrum og Storsteinnes i Tromsdalen. Sundet krysses av to veiforbindelser; Tromsøbrua og Tromsøysundtunnelen.

Referanser 

Sund i Troms og Finnmark
Tromsøs geografi
DnB NORD

DnB NORD er en europeisk bank med kontorer i Danmark, Finland, Estland, Latvia, Litauen og Polen. Bankvirksomhet til person- og SMB-kunder drives i Baltikum og Polen.

Banken ble opprettet i 2006 som et fellesforetak (joint venture) eid med 51% av DnB NOR og 49% av NordLB. I 2010 trakk NordLB seg fra samarbeidet og DnB NORD ble heleid av DnB NOR. Hovedkontoret ligger i København.

Referanser

Eksterne lenker
Bankens hjemmeside

DNB ASA
Selskaper etablert i 2006
Jernfjelltunnelen

Jernfjelltunnelen er en veitunnel på europavei 39 i mellom Gulen kommune og Masfjorden kommune i Vestland. Tunnelen går gjennom Jernfjellet mellom Kringla i Gulen kommune og Hopsdalen i Masfjorden kommune. Tunnelen ble åpnet i 1989 og er 2 391 meter lang (981 meter i Gulen og 1 410 meter i Masfjorden). Den erstattet veien om Furebotn og Solheim. Den gamle veien er i dag delvis fylkesvei og delvis kommunal vei.

Det er ikke tillatt for fotgjengere og syklister å ferdes i Jernfjelltunnelen.

Se også 
Sandviktunnelen
Liste over veitunneler i Norge

Referanser

Veitunneler i Vestland
Veier i Gulen
Veier i Masfjorden
1989 i Norge
Tunneler åpnet i 1989
Tunneler på E39
Skrikebergtunnelen

Skrikebergtunnelen er en veitunnel på europavei 39 i Gulen kommune i Vestland. Tunnelen går gjennom Skrikeberget sørvest for Ytre Oppedal i Risnefjorden. Tunnelen og resten av veien mellom Instefjord og Oppedal ble åpnet 22. juni 1990 og er 1508 meter lang. 

Sammen med denne veistrekningen ble et nytt fergeleie i Oppedal åpnet. Fergestrekningen mellom Oppedal og Lavik erstattet fergestrekningen mellom Brekke og Lavik, som hadde vært i drift siden 1965. Den første fergeforbindelsen i området ble åpnet i 1955, og gikk mellom Instefjord og Vadheim. Fra 1960 gikk ferga mellom Instefjord og Lavik.

Veien mellom Instefjord og Oppedal fikk i 1992 utmerkelsen Vakre vegers pris.

Se også 
Veitunneler i Norge

Kilder
NRK Sogn og Fjordanes fylkesleksikon: E 39 mellom Sogn og Bergen (17. januar 2006)
Statens vegvesen: Vakre vegers pris: 1992: E39 fra Instefjord til Oppedal (Sogn og Fjordane)

Veitunneler i Vestland
Veier i Gulen
1990 i Norge
Tunneler åpnet i 1990
Tunneler på E39
Brussel-traktaten (1965)

Brussel-traktaten (fusjonstraktaten) ble signert i Brussel 8. april 1965, og trådte i kraft 1. juli 1967. Gjennom sammenslåinger (fusjoner) av organisasjonsledd, førte traktaten til dannelse av Europakommisjonen og Den europeiske unions råd.

Historie 
Traktatens fulle tittel var Traktaten for etablering av et felles råd og en felles kommisjon for De europeiske fellesskapene, også kalt Fusjonstraktaten.

Traktaten samlet den organisatoriske strukturen til det europeiske kull- og stålfellesskap, Det europeiske økonomiske fellesskap (EEC) og det europeiske atomenergifellesskap i et felles regelverk, og erstattet på denne måten to tidligere traktater, EKSF-traktaten fra 1951 og en traktat signert i Roma den 25. mars 1957, samme dag som Roma-traktaten).

Brussel-traktaten definerte Europakommisjonen og Rådet for Den europeiske union som de regjerende organer for alle tre institusjoner, og lovfestet et felles budsjett for de tre europeiske fellesskapene. Navnet De europeiske fellesskap ble tatt i bruk etter traktatens ikrafttreden.

Den europeiske unions historie

Referanser 

Den europeiske unions traktater
Gjøkeredet (bok)

For filmen ved samme navn, se Gjøkeredet (film).

Gjøkeredet er en roman av Ken Kesey fra 1962. Bokas handling utspilles på et psykiatrisk sykehus i Oregon, og boka kan betraktes som en studie av institutisjonsmiljøer. Handlingen fortelles av hovedpersonen Chief Bromden, en indianer som later som om han er døvstum.

En berømt film ved samme navn, Gjøkeredet, regissert av Miloš Forman med Jack Nicholson i hovedrollen som McMurphy (til forskjell fra boka), bygger på boka.

Handling 
Halvindianeren Chief Bromden, som alle tror er døvstum, er innlagt på asyl. Der inne, i en grå og fryktelig verden, hersker Big Nurse uinnskrenket. Helt til vagabonden (landstrykeren) McMurphy dukker opp. Han er en komisk, tragisk og heroisk skikkelse som blåser frisk luft inn i asylet og snur opp ned på hele systemet. McMurphys opprør knuses og han taper, men Chief Bromden frigjøres.

Romaner fra USA
Bøker fra 1962
Alf Bjercke

Alf Bjercke (født 2. januar 1851 på Eidsvoll, død 8. januar 1933) var en norsk fabrikkeier og forretningsmann.

Alf Bjercke startet i 1880 en fargehandel i Oslo, som etter hvert ble kjent under varemerket «Maler’n til Bjercke» (se bildet). I dag husker nok de fleste Alf Bjercke og firmamerket med kunstmaleren (utformet av reklametegneren Karl Dahl) fra barndommens malerskrin. Firmaet hans ble landets største, og eksisterer fremdeles i dag, men har siden 1972 vært en del av Jotun-gruppen. Alf Bjercke grunnla også den kjemiske fabrikken Norden i 1884. I 16 år var han formann i Den norske handelsstands forening, og han var også med på å starte Redningsselskapet.

Han var far til arkitekten Andreas Bjercke (født 1883), grosserer Richard Bjercke (født 1885) og ingeniør Alf Bjercke (født 1890), og farfar til forretningsmann og konsul Alf R. Bjercke (født 1921).

Referanser

Eksterne lenker 
 Maler'n til Bjercke i Etiopia

Norske industrigründere
Personer begravet på Vår Frelsers gravlund
Personer fra Eidsvoll kommune
Hedemarken friskole

Hedemarken friskole er en privat grunnskole som er eid av den tverrkirkelige misjonsorganisasjonen Ungdom i Oppdrag. Skolen ligger i Løten kommune i Hedmark og har skoleåret 21/22 186 elever fra 1. til 10. trinn.

Historikk 
I 1987 søkte Ungdom i Oppdrag (UIO) myndighetene om å få starte en egen kristen grunnskole. Departementet brukte mer enn 2 år på behandlingsprosessen. Hedemarken friskole startet opp med 10 elever høsten 1991. Harald Nyen var skolens første rektor. Lokalene var to rom i låven på Grimerud, UIOs hovedsenter i Stange kommune.

Elevtallet ved skolen vokste raskt de første årene. Lokalene på Grimerud ble for små, og sommeren 1994 kjøpte friskolen Løkja skole som Løten kommune skulle legge ned. Skoleanlegget besto av et eldre hovedbygg med 4 klasserom, grupperom, personalrom og kontor, dessuten et mindre bygg for formingsaktiviteter og gymnastikkanlegg med gymsal og svømmebasseng. Bassenget var i bruk fra 1994 til 2000. Da måtte det stenges på grunn av nye forskrifter.

Et nybygg med tre klasserom ble satt opp i 1996 for å romme ungdomsskoleelever. Men dette ble erstattet allerede i 1999 med et større nybygg. Dette hadde seks klasserom, flere spesialrom og grupperom. Skolen ble fulldelt i 2000. Høsten 2020 tok friskolen i bruk et nybygg på 1100 m2, der ungdomsskoletrinnet flyttet inn. Bygget inneholder i tillegg til klasserom, ulike spesialrom, grupperom og kantine. Nybygget er knyttet sammen med skolebygget fra 1999, som ble oppgradert og nå rommer mellomtrinnet og nye arbeidsrom for lærere.

Hedemarken friskole har 187 elever skoleåret 22/23. Skolen er godkjent for maksimalt 200 elevplasser. Det er 43 ansatte og Hilde Sætrang er rektor.

Formål med skolen 
Hedemarken friskole har følgende målsetting for skolen:

Referanser 

Skoler i Løten
Friskoler i Norge
Utdanning i Løten
Utdanningsinstitusjoner etablert i 1991
Barneskoler i Innlandet
Liste over slag i Norge under den andre verdenskrig

Liste over slag i Norge

Listen er ikke komplett.

Operasjonene

Hovedfronten på Østlandet og i Trøndelag 
Østerdalsgruppen
Kjempet fra Sør-Odal til nord for Rena
 Roverud
 Åsta
 Kroken
 Trysil (Grøndalen)
 Nordre Osen (Østre Æra)

Hedmarksgruppen (Romerike, Hedmark og Gudbrandsdalen)
Kjempet fra Minnesund til Dombås i Gudbrandsdalen
 Minnesund
 Morskogen
 Strandlykkja
 Espa
 Tangen
 Brumunddal
 Lundehøgda
 Åsmarka
 Kvam i Gudbrandsdalen
 Dombås
 Fåvang
 Vinstra

Trøndelag
 Nåverdalen

Totengruppen (Hadeland, Toten og Gausdal)
 Klekken
 Skreia
 Bråstad bru
 Mustad
 Segalstad bru

Ringeriksgruppen (Ringerike) Kjempet på Ringerike og langs Tyrifjorden
 Vikersund
 Sollihøgda
 Sundvollen
 Stryken
 Klekken
 Haugsbygda

Valdresgruppen
Kjempet fra Hønefoss og opp til Østre og Vestre Slidre i Valdres
 Bagn
 Høljerasten
 Tonsåsen
 Øystre og Vestre Slidre

Hallingdalsgruppen
 Gulsvik
 Flå

Isolerte grupper 
Østfold
 Fossum bru

Telemark
 Arebutun
 Hovinheia
Vinjesvingen

Jæren
 Ålgård
 Dirdal
 Gloppedalsura

Hardanger
 Ulvik
 Kinsarvik

Bergen-Voss
 Stavenesli
 Vaksdal
 Stanghelle
 Dalseid
 Bolstadøyri
 Skjervet

Trøndelag
 Verdalsøra
 Fossem
 Binde
 Stod
 Tiltnes
 Hegra fort

Nordland
Kamper nordover gjennom Helgeland og Salten
 Storbjørnvatnet
 Finneidfjord
 Storjord
 Pothus
 Djupvik
 Jernvannene
 Lillebalak

Kampene ved Narvik
Omfattende kamper

Sjøforsvaret
Marinen
 Bevoktningsbåten «Pol III» i kamp med den tyske torpedobåten «Albatros» mellom Færder og Torbjørnskjær
 P/S «Eidsvold» og P/S «Norge» i Narvik havn
 «Olav Tryggvason» og «Raumato» i Horten havn
 Jageren «Æger» ved Stavanger
 Jageren «Sleipner» i Romsdalsfjorden

Kystartilleriet
 Odderøya fort i Kristiansand
 Bergen festning
 Festningene i Oslofjorden

Flyvåpnene
 Bombing av Setnesmoen

Milorg 

 Bjørn West
 Haglebuslaget

Militære lister
 
Slag under felttoget i Norge
Lopinga achine

Lopinga achine er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Den finnes ikke i Norge, men forekommer i Östergötland og på Gotland i Sverige, der den er sjelden og truet. Den er fredet i Sverige.

Utseende 
En middelsstor (vingespenn 42 – 50 mm), brun sommerfugl. Oversiden er brun, forvingen med 4-6 store, svarte, gulkantede flekker, kakvingen med 2-6 flekker. Vingenes underside er mørkebrun med en ujevn, hvit tverrstripe. Utenfor denne stripen sitter flekker som på oversiden, men de på undersiden er større og har hvit kjerne.

Levevis 
Sommerfuglen flyr i juni – juli langs skogkanter og lysninger i skogen. Larvene lever på gressene kalkgrønnaks (Brachypodium pinnatum) og lundgrønnaks (Brachypodium sylvaticum). Den ser ut til å være sjelden nesten overalt, og bestandene har gått mye tilbake.

Kilder 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7

Eksterne lenker 
 
 Svenska Fjärilar, med bildegalleri

Ringvinger
Sommerfugler formelt beskrevet i 1763
Dyr formelt beskrevet av Giovanni Antonio Scopoli
Qatar Petroleum

Qatar Petroleum (arabisk: قطر للبترول), ofte forkortet QP, er det nasjonale oljeselskapet i Qatar. Det er det tredje største oljeselskapet i verden målt etter olje- og naturgassreserver, og står for om lag 60 % av emiratets bruttonasjonalprodukt. Selskapet ble etablert i 1974, og har hovedkontor i hovedstaden Doha.

Eksterne lenker 
 

Oljeselskaper
Qatarske selskaper
Selskaper etablert i 1974
Al Zubarah

Al Zubarah er en liten by i Ash-Shamal kommune i Qatar, om lag 105 km fra hovedstaden Doha. Stedet var tidligere maktsenteret for familiedynastiet Al-Khalifa, som i dag hersker over kongedømmet Bahrain. I 1937 ble byen tatt over av familien Al Thani fra Qatar, og forble del av Qatar etter frigjøringen fra Storbritannia i 1971.

Al Zubarah er kjent for sitt fort som ble bygget i 1938 etter ordre fra Abdu'llah bin Qasim Al-Thani. Fortet ble pusset opp og omgjort til museum i 1987.

Eksterne lenker 
 Official website of Al Zubarah Archaeological Site
 Photos of Zubarah Fort
 Excavations at Zubara
 University of Copenhagen, Qatar Islamic Archaeology and Heritage Project 
 UNESCO's tentative list
 Al-Zubarah Pearl of the Past. A documentary from 2011
 360 degrees panoramic virtual tour of the Al Zubarah fort
 Culture and Heritage under Qatar Museums Authority: Al Zubarah fort 
 
 
 
 
 
 
  
 

Byer i Qatar
NRK Troms

NRK Troms var NRKs distriktskontor for Troms fylke.

NRK Troms hadde hovedkontor i Tromsø, og lokalkontorer på Finnsnes og i Harstad.

3. juli 2003 ble NRK Troms og NRK Finnmark slått sammen til NRK Troms og Finnmark. Den 2. mars 2015 fikk NRK Troms og NRK Finnmark egne nettsider og skulle fungere som to individer, men forble samlet i distriktssendingen Nordnytt.

Eksterne lenker 
 Bernt Erfjord: Norske Kringkastingssendere
 Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad

Troms
Kultur i Troms og Finnmark
Næringsliv i Troms og Finnmark
Opphør i 2019
Driftsresultat

Driftsresultat, også kjent under begrepene driftsoverskudd eller driftsmargin (i prosent), er et begrep som benyttes i bedriftsøkonomi og regnskap for å vurdere lønnsomheten av driften i en bedrift. En bedrifts driftsresultat er lik bedriftens inntekter på den operative driften, det vil si driftens salgs- og driftsinntekter (omsetning), minus driftens kostnader (varekostnad, lønnskostnader, og andre driftskostnader). Driftsresultatet viser lønnsomheten av selve virksomheten, men tar ikke opp i seg finansielle kostnader, beskatning og investeringer. Det varierer litt hvilke kostnader som ellers tas med i dette resultatbegrepet. 

Begrepet EBIT brukes oftest som resultatbegrep for driften, og inkluderer ned- og avskrivninger. Dette begrepet ser hele kostnadsstrukturen i resultatbegrepet. EBIT er et mål på bedriftens lønnsomhetsgrad når man også regner med investeringene, earnings before interests and taxes – det vil si inntjening før renter og skatt.

Begrepet EBITDA er vanlig brukt i mer analytiske oversikter, og i investeringstunge virksomheter, og står for earnings before interests, taxes, depreciations and amortizations. Dette blir ofte oversatt til inntjening før renter, skatt, avskrivninger og nedskrivninger. Dette er galt. Deprecations bør oversettes til avskrivninger av håndgripelige verdier (tangible assets), og amortizations til avskrivninger av ikke-håndgripelige verdier (intangible assets).  

En bedrift som har høyt driftsoverskudd (EBITDA), kan likevel ha høye investeringer og dermed et betydelig lavere totalt driftsresultat (EBIT). Eksempler på næringer som ofte har gode driftsresultat, men lavere totalresultat, er infrastrukturnæringer med skalafordeler som samtidig har store investeringer: strømforsyning, telekommunikasjon og bilproduksjon.

Når bedriften har betalt renter og skatt, fremkommer årsresultatet (net income). Dette er resultatet som disponeres enten til utbetaling av utbytte til eierne, eller forblir i bedriften som tilbakeholdt overskudd og inngår i bedriftens kapitalbeholdning for senere investeringer.

Begrepene kan grupperes slik i et årsregnskap:

Referanser

Regnskap
Bedriftsøkonomiske nøkkeltall
Aksjeanalyse

ja:利益#営業利益
Moltesmyger

Moltesmyger (Pyrgus centaureae) er en sommerfugl som hører til familien smygere (Hesperiidae). Den flyr i fjellet, på myrer og fuktige heier der næringsplanten molte (Rubus chaemamorus) vokser. Den tilhører slekten Pyrgus der alle artene er mørke med hvite flekker.

Utseende 
En middelsstor (vingespenn 26 – 31 mm) sommerfugl, den største av de norske Pyrgus-artene. På vingenes overside er grunnfargen brunsvart, men de er nokså tett kledt med lyse hår slik at de ser gråaktige ut. I motsetning til de lignende artene polarsmyger og alvesmyger er de hvite flekkene tydelige også på bakvingens overside. På vingens underside er grunnfargen grønnlig.

Utbredelse og levevis 
Moltesmygeren fly på myrer der det vokser molte i juni – juli. I Norge er den vanligst i de østligste områdene, men den forkommer så langt vest som på Hardangervidda. I Nord-Norge finnes den i indre Troms og Finnmark. Larven lever trolig bare på molte (Rubus chaemamorus).

Litteratur 
 Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. Fjärilar: Dagfjärilar. Hesperiidae – Nymphalidae. ArtDatabanken, SLU, Uppsala. ISBN 91-88506-51-7
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 Nettsiden Norges sommerfugler

Smygere
Sommerfugler formelt beskrevet i 1842
Dyr formelt beskrevet av Jules Pierre Rambur
Knut (isbjørn)

Knut var en isbjørn født i fangenskap i Zoologischer Garten Berlin den 5. desember 2006. Moren Tosca støtte ham fra seg etter fødselen, og tvillingbroren hans døde fire dager gammel. Knut ble oppfostret av dyrepasseren Thomas Dörflein, som døde i september 2008 av blodpropp, bare 44 år gammel. 

Knut var den første isbjørnungen på 33 år som overlevde babystadiet i Berlins dyrehage. Han ble sentrum for en enorm internasjonal oppmerksomhet, og det oppsto også kontroverser rundt hans eksistens.  Som følge av oppmerksomheten, ofte kalt «Knutmania», ble det laget mange leker, DVD-er og bøker om Knut, som var hovedansvarlig for at besøkstallet ved dyrehagen i Berlin økte med omtrent 30% i 2007. 3. januar 2008 ble det også kjent at det skal lages en film om Knut. I juni 2007 veide han 36 kilo. Ved årsskiftet 2007/8 var vekten økt til 108 kilo, og publikum sviktet ham nå da han ikke lenger var like søt. 

Knut ble funnet død i sin innhengning i Berlin Zoo 19. mars 2011.

Se også 
 «Sebben», isbjørn fanget på Halvmåneøya i 1946-47
 https://web.archive.org/web/20090124234758/http://www.rbb-online.de/knut/

Referanser 

Berømte dyr
Bjørner
Sofie Gråbøl

Sofie Gråbøl (født 30. juli 1968) er en dansk skuespiller.

Hun har ikke noen formell skuespillerutdannelse, men har ikke desto mindre imponert gjennom en rekke spillefilmer, særlig hovedrollen i filmatiseringen av Tove Ditlevsens roman Barndommens gade fra 1986.

Fra fjernsyn huskes hun særlig for noen avsnitt av Taxa og senere for rollene som Julie i serien Nikolaj og Julie. Hun er også kjent internasjonalt som kriminalkommisær Sarah Lund i serien Forbrytelsen, i hvis skikkelse hun også har en gjesteopptreden i den britiske serie Absolutt fabelaktig.

Filmografi 
 Oviri – 1986
 Barndommens gade – 1986
 Pelle Erobreren – 1987
 De skrigende halse – 1993
 Sort høst – 1993
 Nattevagten – 1994
 Pan – 1995
 Fede tider – 1996
 Sekten – 1997
 Mørkets øy – 1997
 Den eneste ene – 1999
 Mifunes siste sang – 1999
 Blinkende Lygter – 2000
 Grev Axel – 2001
 Nikolaj og Julie (TV-serie) – 2002–2003
 Lad de små børn – 2004
 Anklaget – 2005
 Direktøren for det hele – 2006
 Forbrydelsen (TV-serie) – 2007–2012
 Vikaren – 2007
 Daisy Diamond – 2007
 Den 25. timen – 2013
 Det andet liv – 2014
 Fortitude (TV-serie) – 2015–2018
 Det kommer en dag – 2016
 Vår tid er nå (TV-serie) – 2017
 The House That Jack Built – 2018
 Den tid på året – 2018
 Venuseffekten – 2021
 Rose – 2022

Referanser

Eksterne lenker 
 
 

Danske skuespillere
Dannebrogordenen
Bodilprisen for beste kvinnelige hovedrolle
Bodilprisen for beste kvinnelige birolle
Robertprisen for årets kvinnelige hovedrolle – TV-serie
Robertprisen for årets kvinnelige birolle
Personer fra Frederiksberg